દરિયાઈ માર્ગે અમેરિકા જવા માટે બન્ને રવાના પણ થાય છે, પણ વચ્ચે દરિયામાં સાઇક્લોન આવે છે અને આ સાઇક્લોનને કારણે શમ્મી-કેદાર કમનસીબે પાકિસ્તાનના કરાચી શહેરમાં પહોંચી જાય છે. પછી શું, કરાચી પહોંચેલા શમ્મી અને કેદાર પાસે એક પણ જાતના લીગલ ડૉક્યુમેન્ટ્સ નથી અને અધૂરામાં પૂરું બન્ને હિન્દુસ્તાની છે. આટલી વાત તેમનું બૅન્ડ બજાવી દેવા માટે કાફી છે. શમ્મી અને કેદારનો કબજો પહેલાં ઇન્ટર સર્વિસિસ ઇન્ટેલિજન્સ (ISI) અને એ પછી તાલિબાનના મિલિટન્ટને સોંપી દેવામાં આવે છે. હવે શમ્મી અને કેદારને આતંકવાદી બનાવવાની ટ્રેઇનિંગ શરૂ થાય છે. જીવ બચાવવા માટે અને પાકિસ્તાનથી છૂટીને ફરી પાછા ઘરે આવવા માટે શમ્મી અને કેદાર કેવા રસ્તાઓ અપનાવે છે અને એ રસ્તાઓમાં તેમને ISIની એજન્ટ લૉરેન કઈ રીતે સાથ આપે છે એ ‘વેલકમ ૨ કરાચી’માં દેખાડવામાં આવ્યું છે.